ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....หญ้าแพรก
...l...หญ้าแพรกขอประณามเหตุการณ์รุนแรงปาระเบิดหน้าสาขาธนาคารกรุงเทพ 4 จุด เพื่อก่อความวุ่นวายในบ้านเมือง เพราะเป็นการทำลายภาพลักษณ์ประเทศ ดีที่ไม่มีผู้บาดเจ็บหรือเสียชีวิต ไม่เช่นนั้นจะกลายเป็นเรื่องที่น่าเสียใจมากกว่านี้
...l...การดึงเอาภาคธุรกิจเข้าไปยุ่งเกี่ยวกับการเมือง เป็นเรื่องที่มองต่างมุม และโดยข้อเท็จจริงเอกชนเองก็อยู่ในภาวะกลืนไม่เข้าคายไม่ออก ค่าใช้จ่ายใต้โต๊ะมากมายแค่ไหน ใครขึ้นมาเป็นรัฐบาล ขอเงินบริจาคจากเอกชนทั้งนั้น วิธีการไม่เป็นศัตรูของใคร ก็คือ จ่ายทุกพรรครักทุกคน ไม่งั้นก็ทำธุรกิจลำบาก
...l...ทุกวันนี้ลองควานมือเข้าไปในกระเป๋าตัวเองดู จะเห็นว่าเงินมันไม่เพิ่มขึ้น แม้ อภิสิทธิ์ เวชชาชีวะ นายกรัฐมนตรี จะยืนยันว่าเศรษฐกิจดีขึ้น แต่ในระดับครัวเรือน ไม่เห็นมีใครคิดว่าดีขึ้นเลย
...l...รัฐบาลตีปีกได้เงินอดีตนายกฯ ทักษิณ มาช่วยทำให้กู้เงินมาใช้กระตุ้นเศรษฐกิจน้อยลง ฉะนั้นอดีตนายกฯ ทักษิณ ไม่น่าจะเสียใจ เพราะนี่นับเป็นการช่วยชาติทางหนึ่ง หลังจากที่ถูกศาลตัดสินว่ารวยผิดปกติจริง เมื่อเอาของเขาไปก็จ่ายคืนมาเท่านั้นก็จบ
...l...สำหรับธนาคารพาณิชย์หลายแห่งก็โล่งใจ เพราะศาลสั่งอายัดเงิน ก็ยังไม่ต้องรีบคืนเงินให้อดีตนายกฯ ทักษิณ เก็บเงินไว้ได้นานอีกหน่อยก็ทำกำไรได้มากโข จนกว่าศาลจะมีหนังสือมาให้โอนเงินไปบัญชีกระทรวงการคลัง